Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 20 ก.พ.60
20 ก.พ. 2560

Afternoon Call Action Notes – บล.โกลเบล็ก
 
ดัชนี SET ปิดภาคเช้า
 
Close          1,576.23       Volume          B16,948 M
Change         -1.61          %Change         -0.10%
         
สรุปภาวะตลาดภาคเช้า
ภาวะตลาดหุ้นไทยช่วงเช้าแกว่งตัวแคบสลับบวก/ลบเล็กน้อยเนื่องจากขาดปัจจัยใหม่กระตุ้นการลงทุนประกอบกับนลท.ไม่มั่นใจในทิศทาง Fund Flow ต่างชาติที่ยังผันผวน  อย่างไรก็ตามมีแรงซื้อดักงบและเงินปันผลปี 2559 หนุนให้ดัชนีย่อตัวลงเพียงเล็กน้อย
 
แนวโน้มภาคบ่ายตามค่าสัญญาณทางเทคนิค 
ดัชนี SET แกว่งลดลงในช่วงแคบ ๆ ทำให้สัญญาณในกราฟราย 15 นาที ไม่บ่งชี้ทิศทางใด ๆ แต่กรอบการแกว่งหลักสำหรับระยะสั้นยังคงทำงานได้ดี ทำให้ช่วงระหว่าง 1,560 – 1,600 จุด เหมาะสำหรับการ trading เก็บกำไรเป็นรอบ ๆ โดยการหลุด 1,565 จุด จะให้สัญญาณเตือนความเสี่ยงของการดิ่งลงต่อเนื่อง และการทะลุ 1,592 จุด จะแสดงโอกาสการทะยานขึ้นต่อเหนือ 1,600 จุด
 
แต่เนื่องจากดัชนีกำลังอยู่กลางกรอบระหว่าง 1,560 – 1,600 จุด จึงแนะนำให้รอจังหวะซื้อเมื่อดัชนีอ่อนตัว หรือ ขายเมื่อดัชนีปรับขึ้นไป โดยเน้นเล่นรอบแบ่งขายทำกำไรช่วงสั้น
แนวรับ  1,570 จุด  /  แนวต้าน  1,585 จุด
 
 
MALEE    ซื้อเก็งกำไร
ราคาปิด  97.50  บาท
แนวรับ  97.25  บาท / แนวต้าน 100  บาท / Cut loss  96.50  บาท
กราฟระยะสั้นรีบาวด์ขึ้นเป็น V shape และสามารถตัดเส้น EMA 10 วันขึ้นเป็นสัญญาณซื้อได้สำเร็จ สอดคล้องกับค่าสัญญาณ MACD+RSI ที่ชี้ขึ้นสนับสนุนทำให้มีโอกาสปรับตัวขึ้นต่อได้
 
COLOR ซื้อเก็งกำไร
ราคาปิด  1.64  บาท  
แนวรับ  1.63 บาท / แนวต้าน 1.70  บาท / Cut loss  1.60 บาท
กราฟพลิกตัวขึ้นคล้าย W shape โดยล่าสุดราคาดีดตัวตัดเส้น EMA 10 วันขึ้นเป็นสัญญาณซื้อ พร้อมกับเครื่องมือ RSI + MACD ชี้ขึ้นสนับสนุนทิศทางเชิงบวกจึงคาดว่าจะสามารถปรับตัวขึ้นต่อได้
 
ข่าวสำคัญช่วงเช้า
สภาพัฒน์แถลงตัวเลข GDP ไตรมาส 4/59 ขยายตัวได้ 3% จากที่ตลาดคาดว่าจะขยายตัว 3.2-3.3% โดยมีปัจจัยสนับสนุนจากการเร่งตัวขึ้นของการส่งออก การใช้จ่ายของรัฐบาลและการลงทุนรวมที่ขยายตัวขึ้น ขณะที่การใช้จ่ายภาคครัวเรือนก็ขยายตัวต่อเนื่อง ในขณะที่ทั้งปี 59 ขยายตัวได้ในอัตรา 3.2% ตามคาด
ลอเร็ตตา เมสเตอร์ ประธานธนาคารกลางสหรัฐ (เฟด) สาขาคลีฟแลนด์ ได้ออกมาสนับสนุนให้เฟดปรับขึ้นอัตราดอกเบี้ย หากเศรษฐกิจสหรัฐยังคงรักษาระดับการขยายตัวได้ดีเหมือนในปัจจุบัน
DAII ตั้งเป้ายอดขายรวมปีนี้ 4.5 พันลบ.หลังควบรวม”เนอวานา” เผย”เนอวานา”วางเป้ายอดขายปีนี้ 3.9 พันลบ.โต 43% มีแผนเปิด 3 โครงการใหม่ 8.5 พันลบ.
SMART ตั้งเป้าปี 60 รายได้โต 5% แตะ 330 ลบ.เดินหน้าขยายฐานลูกค้าใน-ตปท.
ก.ล.ต.คุมเข้มออกตั๋ว B/E ให้เปิดเผยข้อมูลมากขึ้น-เปิดช่องนักลงทุนร้องเรียน
 